Πάουλ Φρέντεμαν ντε Φρις

Ο Πάουλ Φρέντεμαν ντε Φρις (φλαμανδικά: Paul Vredeman de Vries, Αμβέρσα 1567 - Άμστερνταμ 1617) ήταν Φλαμανδός ζωγράφος και σχεδιαστής που ειδικευόταν σε πίνακες με αρχιτεκτονήματα, ιδιαίτερα εσωτερικά εκκλησιών.

Βιογραφία
Ήταν γιος του Ολλανδού αρχιτέκτονα, ζωγράφου και μηχανικού Χανς Φρέντεμαν ντε Φρις, ο οποίος εκείνη την εποχή εργαζόταν στη Φλάνδρα. Ο πατέρας του είχε διαφύγει στην Αμβέρσα από το Μέχελεν όπου ζούσε για να αποφύγει την Ιερά Εξέταση.Biographical details of Hans Vredeman de Vries στο Ολλανδικό Ίδρυμα Ιστορίας της Τέχνης  Εκπαιδεύτηκε από τον πατέρα του, ο οποίος ως ζωγράφος ενδιαφερόταν για την προοπτική και δημιουργούσε κατά κύριο λόγο πίνακες με αρχιτεκτονήματα.

Είναι γνωστό ότι συνεργάστηκε με τον πατέρα του για την ολοκλήρωση μεγάλων παραγγελιών. Εργάστηκε στο Ντάντσιχ από το 1592 ως το 1595, όπου ο πατέρας του είχε προσληφθεί για τη σχεδίαση αμυντικών έργων. Από το 1596 ως το 1599 εργάστηκε στην Πράγα, όπου ζωγράφισε τις οροφές και τις αίθουσες υποδοχής του κάστρου του Αυτοκράτορα Ροδόλφου Β΄.Madeleine Van De Winckel. "Vredeman de Vries, Hans." Grove Art Online. Oxford Art Online. Oxford University Press. Web. 25 Jan. 2014. Από το 1599 ως το 1617 δραστηριοποιήθηκε στο Άμστερνταμ. Υπάρχει καταγραμμένη μια σημείωση για τον γάμο του με την Μάικεν Χόντελετ (Mayken Godelet) που καταρτίστηκε στο Άμστερνταμ με χρονολογία 24 Απριλίου 1601.Στις 24 Απριλίου 1601, ο Paulus Vredeman de Vriese, από την Αμβέρσα, ετών 34, ο οποίος ζει στη Hooch straat, βοηθούμενος από τον πατέρα του Johan Vredeman de Vriese, νυμφεύτηκε την Mayke Godelet, ετών 37, που ζει στην Geertruydenstraat. Το 1649 η Μάικεν ενταφιάστηκε στην Νιούε Κερκ του Άμστερνταμ. Stadsarchief Amsterdam Το έτος θανάτου του συζύγου της δεν είναι επιβεβαιωμένο: Μπορεί να ήταν το 1630, όταν εκδόθηκαν τα σχέδιά του για έπιπλα ή αργότερα, αλλά πριν το 1636.Huygens, KNAW 
Ήταν Δάσκαλος του Χέντρικ Ερτς και του Ίσαακ φαν ντεν Μπλόκε,Biographical details of Paul Vredeman de Vries at The Netherlands Institute for Art History  και οι δύο φλαμανδικής καταγωγής που ζούσαν στο Γκντανσκ. Ο μεγαλύτερος αδελφός του, Σάλομον Φρέντεμαν ντε Φρις (1556–1604) ήταν επίσης σχεδιαστής αρχιτεκτονημάτων και ζωγράφος, που συνεργάστηκε μαζί του και με τον πατέρα τους.

Έργο
Ειδικευόταν σε πίνακες με αρχιτεκτονήματα και, ιδιαίτερα, σε φανταστικά εσωτερικά εκκλησιών και ανακτόρων. Τα έργα του αναδεικνύουν ιδιαίτερη προσοχή στην προοπτική. Ανέπτυξε μια ποιητική θέαση στα ώριμα χρόνια του. Οι προσόψεις των ανακτόρων, που είναι πλούσια διακοσμημένες και οι κιονοστοιχίες που ανοίγονται σε λουλουδιασμένες αυλές με πηγές και γλυπτά αποτελούσαν το πλαίσιο σκηνών από την αρχαία ή την εκκλησιαστική ιστορία. Η ρώμη της γεωμετρικής σύνθεσής του, στην οποία ενσωματώνει τις αρχές των συγχρόνων του πραγματειών περί προοπτικής, η οποία εξισορροπείται από την ατμοσφαιρική απεικόνιση του φωτός με τους ασημόχρωμους λαμπυρισμούς του. Τα εσωτερκά είναι ανακατασκευή εσωτερικών διακοσμήσεων της εποχής του, όπως καθίσματα με δερμάτινες επενδύσεις, ανάγλυφα δερμάτινα κρεμαστά και θόλοι με σκέπαστρα.Salomon et la reine de Saba  (γαλλικά)

Συνεργάστηκε με τον πατέρα του σε μεγάλες παραγγελίες, όπως και με άλλους καλλιτέχνες, όπως οι Φρανς Φράνκεν ο νεότερος, Γιαν Μπρίγκελ ο πρεσβύτερος,Härting. "Francken." Grove Art Online. Oxford Art Online. Oxford University Press. Web. 25 Jan. 2014. Ντιρκ ντε Κουάντε φαν Ραβενστάιν (όσο βρισκόταν στην Πράγα), Πίτερ-Φρανς Ίσαακς και Άντριεν φαν Νιούλαντ (στο Άμστερνταμ).

Ο Πάουλ δραστηριοποιήθηκε, επίσης, και ως χαράκτης. Συνέβαλε στα περίπου 31 χαρακτικά στην αρχιτεκτονική πραγματεία του πατέρα του, που τιτλοφορούνταν Architectura και εκδόθηκε το 1606. Φιλοτέχνησε, επίσης, τα χαρακτικά μιας σειράς που τιτλοφορήθηκε Verscheyden Schrynwerck als Portalen, Kleerkassen, Buffeten (Ποικίλες ξυολοκατασκευές για βεράντες, ντουλάπες και ντουλάπια), που εκδόθηκε το 1630.A Buffet and a cupboard at V&A Collections Τα σχέδια αυτά για κρεβάτια, μπουφέδες, ντουλάπια και εσωτερικές βεράντες σε ύφος Λουδοβίκου ΙΓ΄ επηρέασαν τους Ολλανδούς σχεδιαστές εσωτερικών χώρων κατά το δεύτερο μισό του 17ου αιώνα.Simon Schama, 'The Embarrassment of Riches: An Interpretation of Dutch Culture in the Golden Age', University of California Press, 1988, pp. 305-306

 Δείτε επίσης 
Κατάλογος Φλαμανδών ζωγράφων

Παραπομπές

Εξωτερικοί σύνδεσμοι

 Paintings at BBC Your paintings .
 http://www.metmuseum.org/art/collection/search/428368

Κατηγορία:Φλαμανδοί ζωγράφοι